User:RahimMangario

पीर पागरो खानदान की निसब़त

पीर पागारो के खानदान की निसब़त आले रसूल से है।जिसे मैं अपने पाठकों को समझाने की कोशिश कर रहा हूं -

नबी करीम की सबसे प्यारी औलाद फातिमा का नाम सब जानते हैं, फातिमा हज़रत अली की बीबी थी और अली की औलाद ही आले रसूल हैं, यह भी आप सब जानते हैं। कर्बला की जंग में बचने वालों में इमाम हुसैन के शहजादे जैनुअलआब्दीन भी थे । जैनुअल आब्दीन के मोहम्मद बाकर हुए, बाकर के मूसा काशिम ,काशिम के जाफ़र सादिक हुए। इसी पीढ़ी को जब हम आगे ले जाएंगे तो 13वी पीढ़ी में एक महान हस्ती हो गुजरे है अली मकी ।

अली मकी

ईसा की आठवीं सदी के दौर में इस्लाम की दुनिया में बगदाद का दबदबा कायम हुआ,  उम्मयद सल्तनत के खात्मे के साथ ही दमिश्क का दबदबा कम हुआ और अब्बासी सल्तनत कायम हुई , जिसने अपना मरक़ज बगदाद बनाया ।इसी दौर में अली मकी हो गुजरे है। अली मकी पहले तो अब्बासी फौज के कमांडर हुआ करते थे बाद में वे दीनी तालीम के प्रचार प्रसार के काम लग गए ।

अली मकी की सिंध आमद

अली मकी कब पहली बार सिंध आए, इसके बारे में कुछ ऐतिहासिक तथ्य नहीं मिल रहा , लेकिन कई किताबों में अलग अलग बातें लिखी हुई है , लेकिन जो बात वाजेह है वो यह हैं कि  सिंध में मोहम्मद बिन कासिम के आमद के बाद इस्लामी सत्ता जो कायम  हुई थी वो उम्मेयद सल्तनत का हिस्सा थी , लेकिन जैसे ही सत्ता अब्बासी सल्तनत की कायम हुई तो अब्बासी सल्तनत ने सिंध में भी हुकुमत तब्दील की । इस तब्दीली में कई बड़ी बड़ी तब्दीलीगी हस्तियों को भी सिंध भेजा गया। इसी दौर में अली मकी भी सिंध आए । अली मकी ने सिंध में सेवण के मकाम के आस पास अपनी दर्शगाह कायम की और दीनी तालीम व तबलीग का काम किया । उनका खानदान बगदाद में रहता था, लेकिन उन्होंने सिंध में भी एक शादी कर ली । अली मकी की दीनी तालीम के जरिए सिंध में बहुत से खानदानों ने इस्लाम कबूल किया । जिसमें कई बड़े जमींदार , सरदार , व्यापारी , व राज परिवार भी थे। उनकी शादी भी ऐसे ही बड़े परिवार में हुई। इस शादी से जो औलादें हुई वे यहीं सिंध में आबाद रही , अली मकी की इन्हीं औलादों में सिंध में कई बड़ी हस्तियां हो गुजरी हैं। अली मकी के 18वी पीढ़ी में सिंध में एक महान बुजुर्ग हस्ती हुए हैं सयद बक़ा शाह, बक़ा शाह अपने जमाने के एक बहुत ही बड़े दीनी , तालीमी , अदबी व रूहानी बुजुर्ग व आलिम हो गुजरे है।

सयद बक़ा शाह

सयद ब़का शाह का जन्म खैरपुर मीरस के पास गांव रसूलपुर जो की अबल नहर के पास बसा था में सन् 1722 ई. को हुआ था। उस वक्त सिंध में कल्होड़ौ का राज था ।कल्होड़ा खानदान मुगलों के विश्वास पात्र व वफादार शासक थे। इस दौर में सिंध में कई बड़ी बड़ी हस्तियां हो गुजरी है जिसमें शाह अब्दुल लतीफ भिट्टाई व शाहिबदिनो फकीर फारूकी, दोनों ही सिंधी के बड़े शायर व सुर निगार थे। पीर अब्दुल कादिर जिलानी हसनी(आखरी) झंग वाले ,पीर मकदूम शाह इस्माईल जैसी हस्तियां भी इसी दौर में सिंध में दर्श ए दीन को अंजाम दे रहे थे। सयद अब्दुल कादिर जिलानी हसनी के जेरे मार्फत बका शाह ने सिलसिले कादरिया का फ़ैज़ हासिल किया व कादरिया सिलसिले को आगे बढ़ाया।वाजे रहे सेख अब्दुल कादिर जिलानी गौस पाक बग़दादी जो 11वी सदी ईस्वी में हुए है , उन्हीं के सिलसिले में सयद अब्दुल कादिर जिलानी आखरी हुए है , जिला झंग पंजाब में वे दर्शगाह पजीर रहे, इसलिए उन्हें झंगवी भी कहा गया । सयद बक़ा शाह फारसी व अरबी के बहुत बड़े विद्वान व शायर व लेखक भी थे । उन्होंने फारसी व अरबी में कई किताबें लिखी। सयद बक़ा शाह ने अपने जमाने में बहुत नाम कमाया, उनकी खिदमात को हुकूमत ने भी बहुत परखा । मुगलों व कल्होड़ौ ने उन्हें बहुत इज्जत व वकार दिया । सन् 1885 ईस्वी को उन पर धाडेलों ने हमला किया जिसमें वो ज़ख्मी हुए और फिर वफात पा गए। उनकी मजार खैरपुर के पास सैख तयब़ कब्रिस्तान में है । सयद ब़का शाह के कई पुत्र थे जिनमें से ही एक हुए है सयद मोहम्मद राशिद। सयद मोहम्मद राशिद एक बहुत बड़े कामिल वली व पीर हुए। इन्हीं के खानदान से आगे राशिदी सिलसिला चला जिसमें पीर पागरा व पीर झंडा वाला की दो शाखाएं चली ।

पीर सयद मोहम्मद राशिद शाह

वक़ा शाह की वफ़ात के बाद उनके दीनी तबलीग का काम उनके पुत्र मोहम्मद राशिद ने आगे बढ़ाया। पीर सयद मोहम्मद राशिद का जन्म 1758 ईस्वी को खैरपुर मीरस के पास गांव रहीमदिन्नो कल्होड़ो में हुआ। वालिद साहब ने शुरूआती तालीम के लिए घर पर ही उस्ताद मुक्करर किए । मियां मोहम्मद अकरम घमरा (जो उनके ससुर भी थे) व हाफ़िज़ जैनुल्लआबद्दीन ने उनको बेसिक तालीम दी । जिसके बाद उन्हें अपने भाई मुर्तजा अली के साथ शिकारपुर हाज़ी फकीरूल्लाह अल़वी के मदरसे में भेजा गया । इसके बाद नक्शबंदी सिलसिले के बुजुर्ग मख़दूम मियां यार मोहम्मद की दर्शगाह कोटरी कबीर दोनों भाइयों को भेजा गया । लेकिन सिलसिले नक्शबंदी की तरीक़त में इनका मन नहीं लगा इसलिए उनको कादरिया सिलसिले की तालीम व तरीक़त के लिए सयद अब्दुल कादिर जिलानी आखरी के पास कोट सधाना जिला झंग भेजा गया । यहीं से उन्होंने अपनी दीनी तालीम मुकम्मल की । उस दौर में सयद बक़ा शाह की दीनी सरगर्मियां उरूज़ पे थी । देश दुनिया की बड़ी बड़ी दीनी व सियासी हस्तियों के साथ मिलना जुलना होता था जिस के कारण मोहम्मद राशिद शाह को बड़ी बड़ी हस्तियों से सोहबत मिली। जब बक़ा शाह 1785 ईस्वी को वफ़ात पाए तब वे 27 वर्ष के थे । बक़ा शाह के बाद उनको अपने वालिद साहब की दीनी सरगर्मियां का जिम्मा विरासत में मिला । यानी वे मनसब़ नसीन हुए। अगर कुछ सियासी पसमंजर को याद करें तो यह वो दौर था जब मुग़लिया ताकत कमज़ोर हो रही थी अंग्रेज कम्पनी बंगाल से लेकर बम्बई तक घेरा दाल चुकी थी। मुगलों के कमज़ोर होने से उनके इत्हादी कल्होड़ौ की ताकत घटने लगी जिसके विरोध में तालपुर के मीर अपनी ताकत बढ़ाने में लग गए । जल्दी ही कल्होड़ौ को तालपुर के मीरों ने सिंध की सत्ता से हटा दिया और तालपुर सल्तनत कायम हुई। पीर सयद मोहम्मद राशिद शाह ने अपने वालिद के मिशन को जारी रख और अपने शागिर्दों की बहुत बड़ी जमात तैयार की । उस जमाने में बहुत से पीर व दीनी हस्तियां थी जिनके साथ अपने शागिर्दों का टोला रहता था । यहीं तरीका पीर सयद मोहम्मद राशिद का भी था लेकिन उनके साथ एक टोला नहीं बल्कि जमात का एक रेला हुआ करता था । पीर सयद मोहम्मद राशिद शाह ने दुनिया के कई हिस्सों का सफ़र किया । उन्होंने अफ़ग़ानिस्तान बलूचिस्तान मक़रान मुल्तान बहावलपुर जोधपुर जैसलमेर कच्छ गिरनार थरपार अमरकोट आदि कई जगहों का सफ़र किया । वहां महीनों रुकते थे और दीनी तालीम व तब्लीग का दर्श देते थे और लोगों को अपने साथ ले लेते थे । उनके इसी सिलसिले से सिंध में बहुत बड़ी संख्या में लोग उनके मुरीद हो गए । इतना बड़ा पीर-मुरीदी का असर किसी और में नहीं था। बड़े बड़े हुक्मरान उनके मुरीद हो गए। अफ़ग़ानिस्तान के दुर्रानी शासक जम़ान शाह उनसे बहुत मुतासिर हुए और उन्होंने ही दीन के विस्तार के लिए पीर साहब को एक अल़म ( झंडा) दिया था जिसे वे अपने लश्कर के साथ उठाए रखते थे । पीर सयद मोहम्मद राशिद शाह ने अपनी जमात की बड़ी तादाद को देखते हुए उसे संभालने के लिए खुल्फा (खलिफे) मुकर्रर किए जो उनके मिशन को आगे बढ़ाने में उनका साथ देते थे। उनके इन्हीं जानासीनों ने उनके बाद सिंध व बैरूने सिंध में अलग अलग इलाकों में जाकर आपके दीनी मिशन को आगे बढ़ाया। लगभग 1000 से अधिक ऐसे मरक़ज हैं जो पीर मोहम्मद राशिद के खलिफों ने कायम किए । पीर सयद मोहम्मद राशिद शाह फारसी के बहुत बड़े शायर व मुसनिफ़ भी थे। उन्होंने रूमी की मस़नवी को सिंधी में अनुवाद किया और उसी तर्ज पे खुद ने भी शायरी की । इस्लामी शरीयत हदीस व तब्लीग संबंधी कई किताबें उन्होंने लिखी। पीर सयद मोहम्मद राशिद शाह सन् 1819 को इस दुनिया से रुखसत हुए। उनको अपने आबाई गांव रहीमदिन्नो कल्होड़ो में ही सुपुर्दे ज़मीन किया गया था । मालूम रहे कि पीर सयद मोहम्मद राशिद शाह  का रोजा (मज़ार)मुबारक अभी किंगरी के पास पीर गोठ दरगाह शरीफ में है लेकिन पहले इनका मज़ार (क़ब्र) यहां नहीं बल्कि गांव रहीमदिन्नो कल्होड़ो के कब्रिस्तान में थी । जो बाद में पीर अली ग़ौहर शाह प्रथम ने 1835 ईस्वी में वहां से निकाल कर किंगरी के पास मुनंतकल किया जहां अभी दरगाह शरीफ व खानकाह राशिदीया कायम है । इसकी लफ़्सील आगे पीर अली ग़ौहर शाह के साथ करेंगे। पीर सयद मोहम्मद राशिद शाह के 12 पुत्र थे जिनमें सिब्गुतल्लाह शाह व यासीन शाह ने उनकी विरासत को आगे बढ़ाया। पीर सयद मोहम्मद राशिद शाह को अपने मुरीद " रोजे धणी " का लक़ब देते हैं। यहां बताता चलू कि शब्द रोजे के दो मतलब समझे जाते हैं और दोनों शब्दों " रोजा " यानी मज़ार व " रोज़ा " यानी जो रमज़ान में रोज़ा रखते है का इस्तेमाल होता है। रोज़े धणी - पीर सयद मोहम्मद राशिद शाह जब पैदा हुए थे तब वे रमज़ान के महीने में दिन में मां का दूध नहीं पीते थे यानी वे रोज़े में होते थे उनका यह एक मौज़िजा था जिसके के कारण ही उनको रोज़े धणी कहा गया। रोजे धणी - यहां रोजा शब्द का मतलब मज़ार से हैं । जब पीर अली ग़ौहर शाह द्वारा पीर सयद मोहम्मद राशिद शाह व पीर सयद सिब्ग्तुल्लाह प्रथम पीर पागारो को पुराने कब्रिस्तान से निकाल कर किंगरी के पास दुबारा सुपुर्दे खाक किया गया तब पीर सयद मोहम्मद राशिद शाह की कब्र पर रोजा तामीर किया गया इसी कारण उन्हें रोजे धणी कहा गया ।

पीर सयद मोहम्मद राशिद शाह रोजे धणी की वसियत

आपने अपनी विरासत के मुतालिक खुद वसियत की थी कि उनके बाद अपने बड़े पुत्र सयद सिब्ग्तुल्लाह शाह को उनकी दस्तार (पग) बंधाई जाए व अपने पुत्र सयद यासीन शाह को अल़म (झंडा) दिया जाए। उनके बाद यही हुआ सयद सिब्ग्तुल्लाह शाह को पग बंधाई गई इसीलिए उनको पग वारा पीर और फिर पीर पागारा कहा जाने लगा । सयद यासीन शाह को झंडा मिला इसलिए उनको झंड़े वाला पीर कहा गया।

प्रथम पीर पागारो - सयद सिब्ग्तुल्लाह शाह प्रथम (तज़र धणी)

सयद मोहम्मद राशिद रोजे धणी की वफात के बाद उनकी पग सयद सिब्ग्तुल्लाह शाह प्रथम को मिली और इस प्रकार पीर पागारो का सिलसिला शुरू होता हैं।  राशिदी खानदान की ये शाख पीर पागारो के नाम से सिंध के इतिहास में नमूदार हुई जिसका लफ़्सीली जिक्र हम कर रहे हैं। पीर सयद सिब्ग्तुल्लाह शाह प्रथम का जन्म सन् 1780 ईस्वी को अपने आबाई गांव रहीमदिन्नो कल्होड़ो में हुआ। जब आपके दादा सयद बक़ा शाह इस दुनिया से रुखसत हुए तब आपकी उम्र पांच वर्ष थी ।आपको अपने वालिद साहब की सब्कत करीब 40 साल तक रही । इस प्रकार आपको 40 साल की उम्र में सन् 1819 ईस्वी को अपने वालिद की वफात के बाद पीर पागारो की पग मिली। आपको विरासत में दीन की तालीम व तब्लीग का काम मिला । पीर सयद मोहम्मद राशिद शाह रोजे धणी की जमात और खुल्फा का दीनी तालीम व तब्लीग का टोला विरासत में मिला । अपने वालिद की तरह ही आप भी एक महान् वली शायर व रहनुमा हुए। आपका जीवन जमात के लिए बहुत सारे सबक और समझ का जरिया है, जिसका बहुत बड़ा दायरा है जिसे कुछ शब्दों में समेटना मुश्किल है लेकिन कुछ खास ऐतिहासिक पहलुओं को मैं यहां मुकतसरन बयान कर रहा हुं _

तालीमी व अदबी ख़िदमात पीर सयद सिब्ग्तुल्लाह शाह एक उम्दा किश्म के शायर व मुशनिफ़ थे । उन्होंने फारसी व अरबी के साथ साथ सिंधी में शेरो-शायरी की । वे रूमी की मस़नवी से बहुत मुतासिर थे। फारसी में आपने बहुत सारी किताबें लिखी साथ ही आपने अपने जमात के लिए बहुत सारी किताबों का ज़ख़ीरा भी किया ।

सियासी पसमंजर अगर हम उस दौर के सियासी पसमंजर पर नज़र घुमाई तो आप देखेंगे कि ये वो दौर था जब पंजाब में सिखों की ताकतवर सल्तनत कायम हो चुकी थी और सिख फौजें दिल्ली की कमज़ोर मुस्लिम हुकूमत को टक्कर दे रही थी । अंग्रेजों के दबाव के आगे दिल्ली की मुग़लिया ताकत अपनी आखिरी सांसें गिन रही थी । सिख फौजे सिंध की तरफ आगे बढ़ रही थी जिससे सारे सिंध में असुरक्षा व ज़िहाद का माहोल बना रहा था ।

सयद अहमद शाह इस्माईल बरेलवी का सिंध दौरा

सयद अहमद शाह इस्माईल बरेलवी उस वक्त सिखों के खिलाफ ज़िहाद कर रहे थे । इसी मकसद से वे देश के अलग अलग हिस्सों का दौरा करते थे तथा वहां की सियासी कुव्वतों को सिखों के खिलाफ एक करने की कोशिश कर रहे थे। इसी मकसद से वे सिंध भी आए । सिंध में उनकी मुलाकात पीर सयद सिब्ग्तुल्लाह शाह पीर पागारो प्रथम से हुई। पीर साहब खुद वक्त की हालत को समझ रहे थे इसलिए सिंध में सयद अहमद शाह इस्माईल को पीर पागारो ने साथ दिया व ज़िहाद के काम में शामिल हो गए।

ज़िहाद के लिए जमात को तैयार करना

वक की जरूरत को देखते हुए पीर पागारो साहब ने अपनी जमात जो अभी तक सिर्फ दीनी तबलीग व सूफियाना किरदार के मुताबिक रहमदिली व मौहबत का ही पैगाम देने का काम कर रही थी, को ज़िहाद जैसे जंगी जुनूनी ज़हन के लिए तैयार किया । पीर साहब खुद बड़े इंकलाबी विचारों वाले थे । उन्होंने अपनी जमात की ज़हन साजी की और उन्हें सिंध की वफादारी का पाठ पढ़ाया। उन्हें सिंध की हिफाज़त के लिए तैयार किया। इस प्रकार पीर सयद सिब्ग्तुल्लाह शाह के दौर में जमात में एक लड़ाकू टोला तैयार हुआ  जो वक्त आने पर ज़िहाद के लिए तैयार था । आपसे पहले जमात के बुजुर्ग सिर्फ दीनी तदरिश को तवज्जो देते थे । वे अमन का पाठ पढ़ाया करते थे। उस दौर में एक सिंधी शेर बहुत प्रचलित था जिसका जमात पर बहुत असर था - चरखो इंए चोर जिंएमें भूं भुणको न सुणे। तेहां पोए वंजी तोर तो तुहींजो सोन बराबर सुट्र थे। इसकी माने ये कि बंदे को ऐसी इबादत करनी चाहिए कि जिसका किसी को भी आभास तक न हो । लेकिन पीर साहब ने इसको बदल कर इंकलाबी बनाया जो इस प्रकार है - चरखो इंए चोर जिंएमें सुतन खे सुध पवै, तंद विजे तकड़ी , दाढी बंधे डोर , तेहां वंजी तोर तो माणकन सां मट्ट थींए । जिसकी माने इस प्रकार है कि बंदे इबादत ऐसी कर जिससे सोया हुआ ज़माना जाग जाए। इस प्रकार उन्होंने अपने जमात में इंकलाब का बीज बोया।

सयद अहमद शाह इस्माईल के खिलाफ सिख पठान गंठजोड़ सयद अहमद शाह इस्माईल सिखों के लिए बड़ी रूकावट थे । अहमद शाह ने अफगानिस्तान में अपनी जिहादी फौज तैयार की जिसे इतिहास में "गाज़ी " कहा जाता है और पश्चिम से सिखों पर हमले शुरू कर दिए, जिंससे सिखों की ताकत को बड़ी परेशानी का सामना करना पड़ा रहा था । महाराजा रणजीत सिंह ने अहमद शाह के खिलाफ अफ़ग़ानिस्तान के  शासक शाहसूज़ा से राब्ता किया और उनको एक मोटी रकम दे कर पेशावर और आस पास से अहमद शाह इस्माईल के गाज़ियों को वहां से निकालने का समझौता कर लिया। जिसके बाद अहमद शाह इस्माईल पेशावर से निकल कर अंदरुनी सिंध में आ गए।अब अहमद शाह को सिखों से सीधी लड़ाई लड़ने के अलावा कोई रास्ता नहीं बचा था । पीर साहब व अहमद शाह की सिखों के खिलाफ जंग की तैयारी

पीर साहब ने अपनी जमात को जंग के लिए बुलाया तो जवानों के टोले ख़िदमात में हाजिर हो गए।पीर साहब ने कुछ चुनिंदा जवानों को जिहाद के लिए भेजा, लेकिन बहुत सारे जवान बाकी रह गए, उन्होंने भी पीर साहब को कहा कि हमें भी जंग के लिए भेजो , इसी ज़िद में जवानों ने नारा लगाया " मैंकू भेज मैंकू भेज पागारा "  का नारा लगाते रहे । इसी से भेज पागारा  का नारा मशहूर हो गया। अहमद शाह के गाज़ियो के साथ पीर साहब की जमात से तैयार जिहादी टोले को भी शामिल कर लिया गया एवं  सिखों के खिलाफ एक मोर्चा खोल दिया। जमात के जवानों के जज्बे व हिम्मत से अहमद शाह बहुत मुतासिर हुए और उन्होंने ही इस वक्त जमात के इस जंगी टोले को  " हुर " का लक़ब दिया जिसके बाद पीर साहब की जमात के इन वफादारों को इतिहास में हुरों के नाम से जाना जाने लगा । हुर का मतलब आज़ाद होता हैं।

पीर सयद सिब्ग्तुल्लाह शाह की वफ़ात

अभी सिखों के खिलाफ मोर्चा खोल ही था कि पीर सयद सिब्ग्तुल्लाह शाह की वफ़ात 8 फरवरी 1831ईस्वी को हो गई। जिसके बाद आपके पुत्र सयद अली ग़ौहर शाह को पग व ज़िहाद की जिम्मेदारी मिली ।

द्वितीय पीर पागारो - पीर सयद अली ग़ौहर शाह प्रथम

पीर सयद अली ग़ौहर शाह का जन्म सन् 1816 ईस्वी को  हुआ। आप अपने वालिद पीर सयद सिब्ग्तुल्लाह शाह के तीसरे पुत्र थे लेकिन अपने वालिद साहब की वसियत के मुताबिक पीर पागारो की पग आपको मिली । फरवरी सन् 1831ईस्वी  को आपकी ताजपोशी हुई। पीर पागारो के इतिहास में आपका दौर आजमाइस का दौर था क्योंकि  आपको जिस वक्त पग मिली उस वक्त सिखों के खिलाफ ज़िहाद चल रहा था जिसमें पीर पागारो के हुर अहमद शाह इस्माईल के गाज़ियों के साथ लड़ रहे थे। उनके दौर का मुकतसरन  सा बयान करते हैं -

बालाकोट की जंग

मई 1831 ईस्वी को सयद अहमद शाह इस्माईल के गाजि़यों व पीर पागारो के हुरों ने बालाकोट की पहाड़ियों में सिखों की सेना का मुकाबला किया। सिख सेना का नेतृत्व शेर सिंह कर रहे थे । इस युद्ध में शेर सिंह की विशाल सेना के आगे गाजि़यों व हुरों की टुकड़ियां टिक नहीं पाई और बड़ी हार का सामना करना पड़ा। सयद अहमद शाह इस्माईल इस जंग में शहीद हो गए। बहुत सारे गाज़ी व हुर शहीद हो गए। लेकिन पीर पागारो के हुर इस मारके बाद एक लड़ाकू ताकत में सुमार होने लगे ।

सिंध का सियासी घेराव रणजीत सिंह व अफ़ग़ानिस्तान के पठानों के गठबंधन ने तालपुर शासकों की चिंता बढ़ा दी । सिंध पर इस वक्त तालपुर के मीरों का शासन था । तालपुर खानदान सिंध को खैरपुर हैदराबाद व मीरपुर खास से तीन अलग-अलग हिस्सों में बांट कर चला रहे थे । जो कि एक तरफ से सिखों व दूसरी तरफ से अफ़ग़ान शासक शाहसुज़ा के बीच था । इस प्रकार सिंध का घेराव हो चुका था ।

खरड़ी की जंग

सिंध व हुरों के इतिहास में खरड़ी की जंग एक बहुत बड़ा इतिहास है सन् 1834 ईस्वी को अफ़ग़ान शासक शाहसुज़ा ने सिंध का रूख किया । तालपुर की खैरपुर रियासत व  पीर पागारो के हुरों ने मिल कर खैरपुर के पश्चिम में खरड़ी के स्थान पर अफ़ग़ानों का मुकाबला किया। इतिहास में यह मुकाबला खरड़ी की जंग के नाम से मशहूर है। खरड़ी की जंग में पीर पागारो के हुर बहुत ही बहादुरी के साथ लड़े व शहीद हुए। हुरों के इस बहादुरना किरदार को सिंध के इतिहास में बहुत ही बड़ा माना गया है।

खलिफा नब़ीबक्श लगारी व खरड़ी की जंग पीर सयद सयद मोहम्मद राशिद रोजें धणी के दौर में कई वफादार खलीफा हुए हैं। उन्हीं में से एक थे खलीफा नब़ीबक्श लगारी। नब़ीबक्श लगारी पीर रोजे धणी के आखिरी दौर में एक नौजवान के रूप में उनकी खिदमतगार हुए हैं। फिर उन्होंने ने पीर सयद सिब्ग्तुल्लाह शाह प्रथम पीर पागारो, पीर सयद अली ग़ौहर शाह दि्वतीय पीर पागारो व तृतीय पीर पागारो हिज़्बुला शाह के दौर तक पागारो खानदान के एक वफादार सिपहसालार व जमात के खलीफा रहे हैं। हरेक दौर में उनके कई काम काबिले तारीफ है। उनके खास कामों का जिक्र दौर वाईज आगे होता रहेगा फिलहाल मैं उनके इस दौर (पीर अली ग़ौहर शाह के दौर) के हवाले से बात करूंगा। नब़ीबक्श लगारी सिंध के एक बड़े शायर भी है। उन्होंने शाह अब्दुल लतीफ भिट्टाई साहब के रिसालों के तर्ज़ पर अपना रिसाला लिखा है। उन्होंने ने अपने रिसले में भी भिट्टाई साहब की तरह संगीत के प्राचीन भारतीय रागों (सुर) को आधार बना कर अपनी शायरी को पैस किया है। उन्होंने लगभग 33 तरह के रागों (सुर) की रचना की है । वे अपना तख़लुस "कासिम " लिखते थे ।

सुर धनासरी - नब़ीबक्श लगारी ने अपने सुर धनासरी में पीर साहब पागारो के गादीनशीनों उनके खानदान व उनके किरदार को अपना मौजू बनाया है । जिस तरीके से भिट्टाई साहब ने अपने सुरों में नबी करीम मोहम्मद सल्लाहअलैहिस्सलाम का जिक्र व तारीफ की है वैसा ही नब़ीबक्श लगारी ने अपने इस सुर में पीर पागारो की तारीफ की है।

सुर केदारो - नब़ीबक्श लगारी का एक अन्य मशहूर सुर है केदारो । इस में नब़ीबक्श लगारी ने खरड़ी की जंग को अपना मौजू बनाया है ।आपको मालूम रहे कि भिट्टाई साहब ने भी सुर केदारो लिखा है जिसमें कर्बला की जंग को मौजू बनाया गया है। नब़ीबक्श लगारी ने अपनी शायरी में सुर केदारों में हुरों की बहादुरी व शहादत का चित्रण किया है । यदि उनके बेतों (सिंधी में शायरी का एक अंदाज है जो लगभग राजस्थानी के दौहों के जैसा ही होता है ) को देखा जाए तो लिखते हैं कि - वीरों तुम्हें आज पठानों ने ललकारा है, खरड़ी ख़ून मांग रही है , अब तुम्हारे लिए खाने पीने का वक्त नहीं है। सिंध की औरतों की वीरता का बखान करते हुए लिखा है कि औरतों ने अपने पतियों से कहा - जाओ लड़ो और जीत कर आना, हारकर वापिस नहीं आना , मैदान में शहीद हो जाना ,कायर मत बनना ,याद रखना तुम जीत के ही आओगे तो ही हम तुम्हारी होंगी, हमारा बिस्तर तुम्हारे लिए सगी बहन का बिस्तर होगा अगर तुम पीठ दिखाकर वापस आ गए। इस प्रकार खरड़ी की जंग को सुर केदारो के जरिए नब़ीबक्श लगारी ने अमर कर दिया।

सिंध में सैलाब व जस़दे जिस्मों की मुंतकली सन् 1835 ईस्वी को सिंध में जबरदस्त बारिशें हुई जिसके बाद जबरदस्त सैलाब आए। इन्हीं सैलाब की वज़ह से गांव रहीमदिन्नो कल्होड़ो के कब्रिस्तान को भी नुकसान हुआ। जिसे देखते हुए पीर सयद अली ग़ौहर शाह ने अपने दादा पीर सयद मोहम्मद राशिद रोजे धणी व अपने वालिद पीर सयद सिब्ग्तुल्लाह शाह के जस़दे जिस्मों को वहां से निकालने व अन्य जगह ले जाने का काम किया।

किंगरी - पीर सयद अली ग़ौहर शाह ने नए कब्रिस्तान के लिए गांव किंगरी को चुना । किंगरी सिंध में एक पुरानी जाति होती थी । इस जाति के लोग मिट्टी के बर्तन बनाया करते थे । उनकी जाति के नाम पर इस गांव का नाम किंगरी हुआ। पीर सयद अली ग़ौहर शाह ने इसी किंगरी के पास अपने दोनों बुजुर्गों के जिश्में जस़द को दुबारा सुपुर्दे खाक किया एवं वहां बहुत सी तामीरात का काम भी किया ।

दरगाह शरीफ व बंगले की तामीर पीर सयद अली ग़ौहर शाह ने पीर सयद मोहम्मद राशिद शाह के रोजे का निर्माण करवाया व एक बंगला तामीर करवाया इसलिए उनको बंगले धणी का लक़ब मिला । खैरपुर रियासत और पीर पागारो - सियासी टक्कराव इस बीच सिंध की सियासत ने करवट बदली, अंग्रेज सिखों के सर आ चढ़े , खैरपुर रियासत के मीर इससे खुश हुए क्योंकि अब सिख अंग्रेजों से उलझ चुके थे । इस वक्त अंग्रेजी को भी सिखों के खिलाफ सहयोगी की जरूरत थी और खैरपुर रियासत को सिखों व अफ़गानों से सुरक्षा की जरूरत थी । इस ज़रूरत ने इतिहास की एक बहुत ही मशहूर संधी को जन्म दिया - खैरपुर रियासत व अंग्रेजों  में सुरक्षा संधी जो पाकिस्तान बनने तक कायम रही । खैरपुर रियासत का अंग्रेजों का इत्हादी बनना पीर पागारो व जमात को पसंद नहीं आया और यहीं से खैरपुर रियासत व पीर पागारो खानदान की राहें अलग-अलग हो गई। खैरपुर रियासत के शासक जानते थे कि अब पीर पागारो सिर्फ एक पीर ही नहीं बल्कि एक मजबूत सियासी कूवत बन गई थी जो कभी भी उसकी रियासत के लिए खतरा बन सकती हैं इसलिए खैरपुर के शासक ने पीर सयद अली ग़ौहर शाह व अंग्रेजों के बीच दुश्मनी पैदा कर दी । जो धीरे-धीरे बढ़ती गई और सौ वर्ष की लम्बी लड़ाई बन गई।

सिंध पर अंग्रेजों का कब्जा सन् 1843 ईस्वी को अंग्रेजों ने चार्ल्स नैपियर की कयादत में लगभग पूरे सिंध पर कब्जा कर उसे अपने अधीन कर दिया । लेकिन खैरपुर रियासत आजाद रियासत के तौर पर बहाल कर दी गई। खैरपुर के सरदारों ने पीर पागारो के खिलाफ अंग्रेजों के कान भरना शुरू कर दिया जिससे पीर पागारो के हुर खैरपुर रियासत के खिलाफ हो गए और दोनों एक दूसरे के दुश्मन हो गए। हुरों ने विरोधी कार्यवाहियां करनी शुरू की तो रियासत ने भी दमन करना शुरू किया। ऐसे माहौल में पीर पागारो ने अपनी गतिविधियों को खैरपुर से निकल कर हैदराबाद सांगड़ व थरपार अज़ला में बढ़ा दी। जिसके साथ ही अंग्रेजों के साथ टक्कराव बढ़ता गया । अंग्रेजों ने पीर पागारो को लालच देकर शांत करने की कोशिश की मगर कामयाब न हुए।

सयद अली ग़ौहर शाह की अद़बी विरासत पीर सयद अली ग़ौहर शाह एक अच्छे शायर भी थे । सिंधी व फारसी दोनों भाषाओं में शायरी करते थे । सिंधी में वे अशग़र के तख़लुस से व फारसी में ग़ोहर के तख़लुस से लिखते थे। उन्होंने ने बहुत सारी किताबें भी लिखी। उन्होंने दरगाह शरीफ में एक लाईब्रेरी भी स्थापित की । सन् 1847 ईस्वी आप इस दुनिया से रुखसत हुए। आपको दरगाह शरीफ में अपने दादा व वालिद साहब की नई मजारों के साथ सुपुर्दे खाक किया गया।

तीसरे पीर पागारो - सयद हिज़्बुला शाह ( तख़्त धणी) सयद अली ग़ौहर शाह के बाद उनके पुत्र सयद हिज़्बुला शाह सज्जादानशीन हुए। आपका जन्म 1840 ईस्वी को हुआ। आपको विरासत में अंग्रेजों व खैरपुर रियासत की दुश्मनी मिली । जमात व हुरों में सरकार के खिलाफ ज़िहाद का जुनून था । हालात खराब हो रहे थे । आपने अधिक तवज्जो जमात की इसलाह पर दी और अंग्रेजों से तसादुम से बचने की कोशिश की ।

चौकियों की तसकील अब तक दरगाह शरीफ एक मरक़ज बन चुका था जिसकी हिफाज़त हुर करते आ रहे थे। पीर सयद हिज्बुल्लाह शाह ने दरगाह शरीफ की चौकिदारी के लिए ज़मात के लिए एक निजाम कायम किया जिसे चौकियों का निजाम कहा जाता है। चौकियों की व्यवस्था में खलिफे नब़ीबक्श लगारी का अहम रोल रहा ।  इस्लामी महीनों के हिसाब से एक एक महीने के लिए जमात के खलिफों को मुकर्रर किया गया ।इस प्रकार जमात को 12 चौकियों में बांट कर उन का  एक एक मुख बनाया गया । इलाकों के आधार पर इन चौकियों को बनाया गया जो क्रमशः इस्लामी महीनों के हिसाब से इस प्रकार है -  चौकी  गाह , चौकी खावड़, चौकी थर कल्याण, चौकी सहदादपुर, चौकी खत़ा, चौकी लाड़ , चौकी गमहा , चौकी पार , चौकी जैसलमेर (रमज़ान में) , चौकी अछड़ौ थर , चौकी नारो  और चौकी भान । सभी चौकियों को संभालने के लिए एक एक मुख बनाया गया जो अपनी बारी आने पर दरगाह शरीफ की चौकिदारी का काम संभालते थे । ये मुख अपने अपने इलाके की जमात की कयादत भी करते थे । जैसलमेर चौकी के सबसे पहले मुख का जिम्मा पंजल फकीर दर्श दिया गया जिनको बाद में पीर अली ग़ौहर शाह ने मनठार फकीर कहा और वे मनठार फकीर के नाम से जानें जाने लगे । इससे पहले ये सारा काम सिर्फ हुरों के ही हवाले था । हुरों ने इस निजाम को पसंद नहीं किया, उन्होंने इसका विरोध किया, इसलिए हुरों को पीर पागारो की व्यक्तिगत सुरक्षा का जिम्मा दिया गया। इस प्रकार ये काम उनके जिम्मे 12 महीने के लिए दिया गया । लेकिन फिर भी जमात और हुर आपस में विरोधी रहे क्योंकि कि हुर अपने आपको जमात से अव्वल व पीर पागारो के वफादार मानते थे ।इसी बुनियादी पर पीर पागारो के मुरीदों में दो टोले पनपे , हुर अपने आपको बाकी जमात से अलग रखने लगे इसलिए उन्हें फ़र्क जमात व बाकि को सालम जमात कहा गया ।

हुरों की तरबीयत व कार्यवाहियां

पीर साहब पागारो ने वक्त के अनुसार अंग्रेजों से दूरी बनाए रखी साथ ही अपने हुर फोर्स को भी तैयार किया । हुरों ने खैरपुर रियासत व अंग्रेज सरकार के खिलाफ कई कार्यवाहियां अंजाम दी जिससे खैरपुर रियासत अंग्रेजों की मदद से हुर फोर्स के कई खास लोगों के खिलाफ मुकदमे दर्ज किए। इस प्रकार इस दौर में जमात व पीर पागारो पर विभिन्न प्रकार के इल्ज़ाम व मुकदमे बाजी का दौर चला ।

हुर और मखी  बैला

खैरपुर रियासत व अंग्रेजों के दमनकारी के कारण हुर वहां से सांगड़ की तरफ़ मखी के जंगलों में चले गए। यहीं से वे अपनी गुरिल्ला कार्यवाहियों को अंजाम देते रहे। हुर अब अपने आप में एक ताकतवर युनिट बन चुका था । आप लगभग 43 वर्ष तक पीर पागारो के पद पर रहे । आपने अंग्रेजों के खिलाफ एक अच्छी खासी मुहिम खड़ी कर दी थी । इतिहास में इसे प्रथम हुर आन्दोलन के रूप में जाना जाता है। सनु 1890 ईस्वी को आपने इस दुनिया से रुखसत ली आपकी क़ब्र भी दरगाह शरीफ पीर गोठ में ही है ।

चौथे पीर पागारो सयद अली ग़ौहर शाह द्वितीय ( माफ़े धणी) अपने वालिद साहब के बाद आपको सन् 1890 को पग मिली । आपका दौर बहुत ही छोटा यानी सिर्फ 6 साल का रहा लेकिन बहुत ही ऐतिहासिक दौर रहा । हुर मूवमेंट के इतिहास में यह दौर बहुत बड़ी कुर्बानियों का दौर था ।

सांगड़ सरकार का कयाम

हुरों ने अंग्रेज सरकार का बायकॉट कर सांगड और उसके आसपास के इलाकों में अपनी आज़ाद सरकार कायम कर ली । आज़ाद सरकार ने अंग्रेजों को खुली चुनौती दी । अंग्रेज बहुत परेशान थे । उन्होंने ने सांगड सरकार व उसको मदद करने वालों के खिलाफ जंग का एलान कर दिया। बहुत सारे गांव जला दिए गए। हजारों की संख्या में गिरफ्तारियां की गई। पूरा इलाका जंग में बदल गया ।

सांगड सरकार के किरदार यहां यह जानना बहुत ही जरूरी है कि सांगड़ सरकार को कायम करने वाले व चलाने वाले कौन लोग थे ? सांगड़ सरकार चलाने के लिए 12 किरदार इतिहास में अमर है । अंग्रेज सरकार व विरोधी लोगों ने इनको बारह बहरूटिया कहा हैं जब की आजादी पसंदों ने इनको मखी के बारह मोर कहा हैं । इनकी बहादुरी को देख इनको और भी कई नाम दिए गए, मखी के मनसूर आदि ।

मखी के 12 मोर 1- खासकेली बच्चू बरयामाणी - बच्चू बादशाह (सरकार का मुखिया) 2. पीर बक्स वसाण - पीरू वज़ीर (सरकार के वज़ीर) 3. फकीर गुल्लु मंगरियो- गुल्लु गवर्नर ( गवर्नर) 4. तज्जू फकीर चांग 5. भल्लू फकीर गाहो 6. मिसरी फकीर गाहो 7. उस्मान फकीर हिंगोरो 8. ईसा दाहेरी 9. खमीसो वसाण 10. सुमार फकीर गाहो 11. फतलू काजी 12. राणों वसाण

अंग्रेजों ने इनके खिलाफ कई मुकदमे लगाकर गिरफ्तार करने की कोशिशे की मगर गिरफ्तार नहीं कर पाए । सांगड़ थर पारकर मीरपुर और आसपास के इलाकों में इनका अंग्रेजों पर आंतक मचा हुआ था ।

पीर पागारो का ऐलान - गिरफ्तारी या श़हादत सांगड़ सरकार के विरोध शिकायत लंदन तक पहुंच गई, सरकार बहुत सख्त हुई, बहुत बड़े स्तर पर कार्यवाहियां शुरू हो गई। अंग्रेजों ने आम जनता को जुल्मों सितम का शिकार बनाना शुरू कर दिया। जमात के लोगों का जीना मुश्किल हो गया। इस बीच जमात ने पीर पागारो से गुजारिश की कि अमन करांए ताकि आम लोगों पर ज़ुल्म न हो। इसी के कारण पीर साहब पागारो अली ग़ौहर शाह ने मजबूरन मखी के मनसूरों को ऐतिहासिक काल दी कि सांगड़ सरकार खत्म करें या तो सरकार के पैस हो जाओ या फिर सीधा मुकाबला कर श़हादत दो । पीर साहब के एलान के बाद सांगड़ सरकार को खत्म कर कुछ हुर पैस हुए, कुछ ने श़हादत दी और कुछ रूहपोश हो गए। शहीद होने वाले - अप्रैल 1896 को पीर बक्स वसाण, गुल्लु मंगरियो , व तज्जू फकीर चांग ने अंग्रेज अफसर लूक्स को सीधे मुकाबले के लिए बुलावा भेजा। लूक्स 5000 सिपाही ले कर मुकाबले के लिए आया । 2 अप्रैल 1896 को सांगड़ के पास झूडौ लय नामक जगह पर दोनों के बीच ऐतिहासिक मारका हुआ जिसमें बहुत सारे हुर जिसमें पीर बक्स वसाण , गुल्लु मंगरियो व तज्जू फकीर चांग भी शामिल हैं शहीद हो गए। इसी प्रकार का दूसरा मारका 14 जुलाई 1896 को सांगड़ के पास टिंकूंडी नामक जगह पर हुआ जिसमें भल्लू गाहो, उस्मान हिंगोरो व मिसरी गाहो अपने टोले के साथ शहीद हो गए। हुर तहरीक व सिंध के इतिहास में ये दो मारके बहुत ही मशहूर मारके हैं ।

पैस होने वाले - बच्चू खासकेली व ईसा दाहेरी थाने में पैस हुए जिनको अंग्रेजों ने बाद में सांगड़ की चौक पर आम लोगों के सामने फांसी दी गई। इनकी लाशें भी लापता कर दी गई।

काले पानी की सजा राणों वसाण को पुलिस ने गिरफ्तार कर लिया जिनको काले पानी की सजा देकर अंडमान भेजा गया ।

गुमशुदा खमिसो फकीर खासकेली, सुमार फकीर गाहो व फतलू काजी रूहपोश हो गए जिनका कोई पता नहीं कि उनका क्या हुआ।

पीर सयद अली ग़ौहर शाह की वफ़ात

सयद अली ग़ौहर शाह 1896 ईस्वी को वफ़ात पाए गए।उस वक्त जमात बहूत ही दुखी दौर से गुजर रही थी। अंग्रेज बहुत ही निर्दयता से ज़ुल्म कर रहे थे ।

पांचवें पीर पागरो सयद शाह मर्दान शाह ( कोट धणी) सयद शाह मर्दान शाह पीर सयद अली ग़ौहर शाह के भाई थे। सयद अली ग़ौहर शाह के कोई पुत्र नहीं था इसलिए उनके बाद पीर पागारो की पग सयद शाह मर्दान शाह को 1896 को मिली । उस वक्त अंग्रेज सरकार बहुत ही कठोरता के साथ जमात व हुरों को कुचलने में लगी हुई थी।

हुर एक्ट ( ट्राईबल क्रिमिनल एक्ट) 1898 ईस्वी में अंग्रेजों ने हुर एक्ट सिंध में लागू किया। जिसके अनुसार समस्त हुर ( पीर पागारो की जमात) को क्रिमिनल घोषित कर दिया।अब उनको जब चाहे गिरफ्तार किया जा सकता था।

कोंसंट्रेशन कैंप ( लोड़ौं का कयाम)

इस सारे घटनाक्रम के बाद सरकार किसी प्रकार की रिस्क नहीं लेना चाहिए थी ताकि हुर दुबारा ताक़त में आजाएं । इसलिए सरकार बहुत सख्त हुई और सिंध में हुर एक्ट लागू किया जिसके तहत जो भी हुर हो उसे गिरफ्तार कर लिया जाएगा। सिंध के लगभग पंद्रह तालुका से सात हजार से अधिक हुर परिवारों को बाल बच्चों व महिलाओं सहित गिरफ्तार कर लिया गया।उनको रखने के लिए कैम्पों को जैलों के रूप में कायम किया गया जिसमें उनको रखा गया। ये कैंप 1952 तक कायम रहे जिसमें हुरों की तीन पीढियां रही । खुद पीर साहब पागारो पर भी मुकदमेबाजी जिला बंदी जैसे कदम सरकार उठाती रही । आपने दरगाह शरीफ की सुरक्षा के लिए चारों तरफ एक चौड़ी दिवाकर बनाईं जिसे कोट कहा जाता था । दरगाह शरीफ में एक मदरसा भी कायम किया जो जामिया राशिदया के नाम से अब एक उलूम बन चुका है। आपके तीन पुत्र थे हुसैन शाह कायम शाह व नईम शाह।सबसे बड़े हुसैन शाह थे, उसके बाद कायम शाह व सबसे छोटे थे नईम शाह। आप 1921 को इस दुनिया से रुखसत हुए।

छठे पीर पागारो - सयद सिब्गुतल्ला शाह द्वितीय ( कायम शाह) उर्फ शहीद शूरेह बादशाह

जिस वक्त पीर शाह मर्दान शाह का इंतकाल हुआ उस वक्त उनके सबसे बड़े पुत्र हुसैन शाह जिंदा नहीं थे । हुसैन शाह के दो पुत्र थे जियल शाह व अली मोहम्मद। अंग्रेज चाहते थे कि जियल  शाह को पीर पागारो बनाया जाए । लेकिन जमात ने कायम शाह जिनको बाद में सिब्ग्तुल्लाह शाह नाम दिया गया को पीर पागारो बनाया । इस प्रकार शुरू में ही पीर पागारो व अंग्रेजों के बीच टक्कराव चालू हो गया । 1922 ईस्वी को जब आपको पग बंधाई गई तब आपकी उम्र सिर्फ़ 12 वर्ष थी । आपकी कम उम्र व जियल शाह की अंग्रेजों की नजदीकी से पारिवारिक मसला भी पैदा हो गया । अभी आप नाबालिग थे इसलिए सरकार ने आपको संरक्षण के बहाने अपनी नज़र में रखा । 1928 के बाद आप अपने फरायज अंजाम खुद देने लगे।

बग़ावत व गैर कानूनी हाथियार रखने का मुकदमा

अंग्रेजों को पहले लगा कि वे पीर पागारो को लोभ लालच देकर उन्हें अपनी तरफ कर लेंगे लेकिन पीर साहब ने अंग्रेजों के खिलाफ जब अपनी मुहिम जारी रखी तो अंग्रेजों को बहुत दिक्कत होने लगी। इसी कड़ी में सरकार ने आपके खिलाफ बग़ावत व हथियारों के जखिरा करने के झुठे कैस दर्ज कर आपके खिलाफ शक्खर के कोर्ट में मुकदमा चलाया। पीर साहब के लिए मोहम्मद अली जिन्ना को वकील मुकर्रर किया गया। लगभग दो वर्ष कैस चला और कैसे हार गए और उनको दस साल की जैल की सजा सुनाई गई। जिसके बाद जिन्ना भी पीर साहब का कैस छोड़ कर चले गए। पीर साहब व उनके कुछ सहयोगी साथियों ने अपनी सजा के खिलाफ कराची के चीफ कोर्ट में अपील की लेकिन वहां भी कोई कामयाबी नहीं मिली। उन्होंने सिंध के वायसराय को एक खत लिखा जिसके बाद आपकी सजा को कम कर  6 साल कर दिया । इस प्रकार 1930 को आपको जैल भेज दिया गया।  पहले रत्नागिरी और फिर अलग अलग समय के लिए मैदिनापुर  व कलकत्ता की जेलों में रखा गया। इस दौरान आपकी बंगाल व देश के कई अन्य क्रान्तिकारियों से भी मुलाकात हुई और आप और मजबूती के साथ अंग्रेजों के खिलाफ खड़े हो गए।

हुरों का पुनः संगठित होना

पीर साहब की सजा के बाद हुर अंग्रेजों के खिलाफ भड़क गए। उन्होंने सांगड़ के जंगलों को अपने लिए मुफ़ीद समझा और गुरिल्ला युद्ध छेड़ दिया। उन्होंने पीर साहब के परिवार के लिए गड़ंग बंगले का निर्माण किया। इस प्रकार हुर तहरीक दुबारा खड़ी हो गई। अंग्रेजों का भी ज़ुल्मो जबर जारी रहा । कई हुर गिरफ्तार हुए कई शहीद हो गए। लोगों के घरों को तबाह किया गया ।

पीर साहब की वापसी

1936 ईस्वी को पीर साहब की सजा पूरी हुई। आप लाहौर से रेल के जरिए एक जुलूस के साथ रोहडी आए। अंग्रेजों के अधिकारियों ने आपको खैरसगाली के लिए कोशिश की लेकिन आप वहां से सीधे गड़ंड बंगले पहुंचे और तहरीक का झंडा उठा लिया। 1937 में आप हज़ पर गए । वापस आकर आपने अपना आन्दोलन तेज कर दिया। आपने वतन या कफ़न, आज़ादी या मौत का मशहूर नारा दिया। उस समय बहुत सारे लोगों को सरकार ने रोजाना थानों पर पेसी के लिए पाबंद कर रखा  हुआ था आपने लोगों को पेसी पर नहीं जाने को कहा जिससे अंग्रेज सरकार बहुत नाराज़ हुई।आपने अंग्रेजों के खिलाफ आवाज बुलंद करने के लिए पीर जो गोठ गज़ट  अखबार भी निकाला ।

जियल शाह का कत्ल इस बीच हुरों पर कई अंग्रेज अफसरों के कत्ल के इल्ज़ाम लगे। इसी दौर में पीर साहब के भतीज जियल शाह का भी कत्ल हो गया। अंग्रेजों ने इसका इल्ज़ाम पीर साहब के हुरों पे लगाया। हुरों की बढ़ती कार्यवाहियों को देखते हुए अंग्रेजों ने एक ओरडिने्स पास किया जिसके अनुसार हुरों की सभी कार्यवाहियों का जिम्मेवार पीर पागारो को बनाया गया और आपके खिलाफ फिर से मुकदमे दर्ज हो गए। लेकिन हुर फिर भी एक्टीव रहे, दोनों तरफ कार्यवाहियां होती रही । इसी के बीच अंग्रेजों ने पीर साहब को कराची में नज़रबंद कर दिया । लेकिन पीर साहब किसी तरीके से वहां से निकाल कर सांगड़ पहूंच गए। वहां पहुंच कर उन्होंने अपने मुरीदों को अपनी हिदायतें दी एक तारीखी खिताब हुआ। क्योंकि वे जानते थे कि अब उनकी फिर से गिरफ्तारी तय है। जल्द ही उनको वहां से गिरफ्तार कर लिया गया और उनको सियोनी जेल भेजा गया । जहां से बाद में गुप्त रूसे उनको हैदराबाद सेंट्रल जेल लाया गया । यहीं पर उनपे कत्ल , अपहरण व बग़ावत के जुर्म में कैस चलाया गया। इस वक्त उनको सिर्फ सरकारी वकील ही मोहिया कराया गया। इसी कैस में 20 मार्च 1943 को उन्हें फांसी दे कर शहीद किया गया । जिसके बाद आपकी लाश को नामालूम जगह पर दफनाया गया।

मार्शल ला पीर साहब की गिरफ्तारी व सरकारी दमन के बीच हुर भी डटे रहे, सांगड़ से हैदराबाद तक सरकारी अमले में हुरों ने जबरदस्त खोफ पैदा कर दिया । इसी तरह की एक कार्यवाही में हुरों ने 1942 में लाहौर मैल पर हमला कर ट्रेन की बोगियों को उल्ट दिया ।  इसी साल सिंध के आई जी ग़ुलाम रसूल का भी हुरों ने कत्ल कर दिया।इन सब से परेशान हो कर सरकार ने सिंध में मार्शल ला नाफ़िज कर दिया , जिसके तहत हुरों को देखते ही गोली मारने का हुक्म दिया गया। जिसके बाद हजारों लोग मारे गए। ज़ुल्म और ज़्यादिती का यह किस्सा बहुत लम्बा है। सरकार ने पहले दरगाह शरीफ पीर गोठ में पीर साहब के बंगले व कुछ अन्य मकानात को बंम्बार्डिंग करके तबाह किया । इसके बाद सांगड़ के गड़ंग बंगले को भी गिराया गया। सांगड़ के कई इलाकों पे बम्बारी भी की गई। इन सबके बावजूद हुर अपने गुरिल्ला जंग में लगे रहे। हुर्रियत की यह जंग 1952 में नए पीर पागारो बनने के बाद उनके एलान से  खत्म हुई।

पीर सयद सिब्ग्तुल्लाह शाह शूरेह बादशाह की जमात व वतन के लिए बहुत बड़ी ख़िदमात है। उनके कुछ अहम काम जिनका बयान करना बहुत ही जरूरी है, वो इस प्रकार है -

सामाजिक सुधार के काम

आपने जैसलमेर और थर के दौरे भी किए।पीर साहब जब थर के इलाकों में दौरे पर आए तो उन्होंने देखा कि उनकी जमात के लोगों में कई गलत रिवाज कायम थे, पीर साहब ने इसके मुतालिक जमात में सुधार के लिए कुछ इकदाम किए जिसमें बड़ी लड़कियों की सादी कराने , विधवाओं की दुबारा सादी कराने का हुक्म सख्ती के साथ दिया। उस जमानें में थर के पहनावे में औरतें हाथीदांत का चूड़ा पहनती थी आपने उसे भी बंद करा दिया । उस जमाने में थर के इलाकों में औरतें अपनी पीठ नंगी रखती थी यानी उसपर कपड़ा नहीं होता था , आपने इस रिवाज को खत्म कराया व औरतों को पूरा शरीर ढकने का हुक्म दिया।

सामाजिक सोहार्द के प्रयास

आपने अपने मुरीदों को हिदायत दी की अपने पड़ोसी का पूरा ध्यान रखें। आपने हिन्दू मुस्लिम भाईचारे को कायम रखने का काम किया । इसके लिए आपने गाज़ी तहरीक चलाई, जिसमें हरेक गांव में आपने एक ग़ाजी मुकर्रर किया जो अपने हिन्दू पडौसियों का ख्याल रखता था ।आपकी यह तहरीक बहुत मशहूर हुई।

आपने गरीब हारियों ( किसान) के लिए भी रहमदिली दिखाई और उनको फसल का पूरा हक दिलाने के प्रयास किए। इसके लिए भी उन्होंने एक नारा दिया था - जैको खेड़े सो ही खाए     जो पैदा करें उस पर उसी का पहला हक है।

आपके शाहज़ादे

आपके दो पुत्र थे सयद सिकंदर शाह व सयद नादिर शाह। आपकी गिरफ्तारी के साथ ही अंग्रेजों ने दोनों भाइयों को अपनी तहवील में ले रखा था । पहले दोनों भाइयों को अलीगढ़ में रखा और बाद में लंदन ले गए जहां वे कयामें पाकिस्तान के बाद 1952 तक वहीं रहे। इस तरह 1943 से 1952 तक पीर पागरो की गद्दी खाली रही ।

सातवें पीर पागारो पीर सयद शाह मर्दान शाह सिकंदर

कयामें पाकिस्तान के बाद लियाकत अली खान ने हुर तहरीक को खत्म कराने के लिए लंदन जा कर पीर शूरेह बादशाह के दोनों पुत्रों से मुलाकात की और उनकी गद्दी बहाल किये जाने का समझोता हुआ जिसके अनुसार 1952 को उन्हें वापस वतन लाया गया । पीर साहब के मुरीदों ने उनको सातवें पीर पागारो की दस्तार बंधाई ।इसके साथ ही नए पीर पागारो साहब ने अपने हुरों से हथियार दाल कर मज़हमत खत्म करने को कहा । जिसके साथ ही हुरों ने मज़हमत खत्म कर दी। आपने दरगाह शरीफ में वापिस बंगले की तामीर कर्रवाई। मदरसा व  लाईब्रेरी को भी नए सिरे से विकसित किया । आपने  2012 तक सबसे लम्बे समय तक के लिए पीर पागारो की गद्दी संभाली और 2012 ईस्वी को वफ़ात पाए।

आठवें पीर पागारो सयद सिब्गुतल्ला शाह तृतीय उर्फ राजा सांई

अपने वालिद साहब की रुखसत के बाद 2012 ईस्वी को आप इस सिलसिले के आठवें पीर पागारो बने ।आप अभी मौजूदा वक्त गद्दीनशीन पीर पागार है ।